Diari Oficial de la Generalitat Valenciana


Sumari del DOGV 6960, del 07-02-2013 (2013/1175)

RESOLUCIÓ de 23 de gener de 2013, del conseller de Governació i Justícia, per la qual es dóna publicitat als crèdits que han de finançar les subvencions que es concedisquen en el marc de l'Orde 6/2012, de 28 de desembre, de la Conselleria de Governació i Justícia, de convocatòria de subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2013.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6960

Data del DOGV
:   07-02-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/1175


Data del document
:   23-01-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * ajuda pública

RESOLUCIÓ de 23 de gener de 2013, del conseller de Governació i Justícia, per la qual es dóna publicitat als crèdits que han de finançar les subvencions que es concedisquen en el marc de l'Orde 6/2012, de 28 de desembre, de la Conselleria de Governació i Justícia, de convocatòria de subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2013. [2013/1175]  
L'Orde 6/2012, de 28 de desembre (DOCV 6938, 08.01.2013), de la Conselleria de Governació i Justícia, de convocatòria de subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2013, va ser tramitada de conformitat amb el que establix l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, i en l'article 56 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i el finançament de les esmentades subvencions va quedar condicionat a l'aprovació dels crèdits corresponents.  
Aprovada i publicada la Llei 11/2012, de 27 de desembre, de Pressupostos de la Generalitat per a l'exercici 2013 (DOCV 6933, 31.12.2012), en compliment del que preveu l'esmentada orde de convocatòria de subvencions, i de conformitat amb el que disposa l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, és procedent donar publicitat als crèdits i a la línia de subvenció destinats al finançament de les subvencions convocades i regulades per la indicada Orde 6/2012, de 28 de desembre, de la Conselleria de Governació i Justícia.  
  
En virtut de tot això, fent ús de les facultats conferides per l'article 47.11 del Text Refós de la Llei d'Hisenda Pública de la Generalitat Valenciana i el Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia (DOCV 6929, 24.12.2012), resolc:  
  
Donar publicitat als crèdits pressupostaris i a la línia de subvenció que han de finançar les subvencions que es concedisquen en el marc de l'Orde 6/2012, de 28 de desembre, de la Conselleria de Governació i Justícia, de convocatòria de subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2013, a càrrec del programa pressupostari 221.20, Direcció i Servicis Generals, per a l'exercici corresponent a l'any 2013.  
  
Denominació: Ajudes construcció i remodelació infraestructures.  
  
Línia de subvenció: T7275000.  
Consignació pressupostària: 600.000,00 €.  
  
València, 23 de gener de 2013.- El conseller de Governació i Justícia: Serafín Castellano Gómez.